  Виталий Пронин А. Соловьев.Асьмеос 25 ар пала ини улӥськомы выль кунын. Тодэ лыктэ 1991-тӥез ар - ӵапак соку Ижын ортчиз быдэс Союзысь удмуртъёслэн съездзы. Мон со вакытэ сюрес лэсьтон удысын тыршисько вал ай. Та ӧтчам бадӟым кужым сётӥз удмурт калык понна сюлмаськисьёслы. Удмурт движение со бӧрсьы ӵыпетэз кырись тудву сямен ӧръяськиз!Та дыр куспын котыр ласянь трос пусйымонэз лэсьтэмын. Одӥг гинэ учырез тодады вайыто. Кылем арын гужем Москваын ортчиз удмурт Гербер. Куке-соку малпамы шат, кунмылэн шоркараз такем сӥё-дано юмшан радъяны луоз шуыса? Мукет вормонъёс но ќжыт ӧвӧл. Но туннэ мынам азьланез сярысь вераськеме потэ.Гуртъёсы вуылыкум, пӧр-тэм ужрадъёсын яке ужан интыям суредасьёсын, ды-шетӥсьёсын, тодосчиосын, гожъяськисьёсын пумиськылыкум, туж мур шӧдӥсько калыкмылэсь огъя мылкыдзэ. Огшоры калыкез но, удмуртъёслэсь азьветлӥсьёссэс но шугъяськытэ шаермылэн ӵуказе нуналыз. Быгатоз-а Удмуртия мукет улосъёсын оградын ӟеч улон радъяны, пќрмытом-а асьмеос глобализация шуон вакытэ калыкмылэсь чеберлыксэ но аспӧртэмлыксэ утьыны, будӥсь нылпиосмылы выжыосмылэсь узырлыксэс кельтыны?Перепись возьматэ: удмуртъёслэн дуннеын лыдзы пумен кулэсме, кылэз дышетыны-валаны мылкыд карисьёс ичиёмо. Удмурт школаос но шымырско. Анай кылынымы потӥсь газет-журналъёсты лыдњисьёс кулэсмо...Та ужпумъёсты син азяз возьыны кулэ государство. Луэмезъя элькун власть тырше удмурт калыклэсь улонзэ ӟечгес карыны, калыклэсь дауръёс ӵоже люкам сямъёссэ утьыны, вуоноезлы оскымон инъет кылдытыны. Адӟиськоды, гуртын выль школаос, нылпи садъёс усьтӥсько, сюресъёс но вольытгес луо. Кылем арын калыкез эмъян интыос пуктылыны кутским. Та ужъёсты туэ но азьланьтом.социальной удысэз азинтон секытэн сётске. Тужгес но туэ, куке быдэс кунмы секыт югдуре шедиз. Бюджетэ уксё ичи люкаське. Манетлэн лябӟемез но мувӧйлэн дунтэмамез ыштонъёсын берытске элькунмылы но. Но мон тодӥсько: асьмеос уртче, ог-огмылы юрттон мылкыдын улӥмы ке, вань шуг-секытъёсты вормыны быгатомы.Со понна огазе кариськоно. Кулэ ӧвӧл али тушмон утчаны, тырмымтэосты кин ке вылэ погыльтыны. Мон оскисько тӥледлы. Угось асьмеды огазея вордскем музъеммес кужмогес, чебергес карон мылкыд. Музъеммы асьмелэн одӥг.Удмурт Элькунлэн Тӧроез, удмуртъёслэсь 13-тӥ ӧтчамзэс радъясь комитетлэн кивалтӥсез Александр Соловьев Теги: АлександрСоловьёв Удмурткенеш  